Трябва ли помощните колела да опират постоянно земята?
 Велосипедите оборудвани с помощни колела са направени така, че помощните колела да са на малко разстояние над земята (около 1 см до 1,5 см). Причината за това е, че задното колело е това, което има спирачка. Ако помощните колела са постоянно опрели в земята, то основната гума не прави пълен контакт със земята и тогава не може да спира пълноценно. Това е потенциална опасност, която не бива да се допуска – спирането е ключово за сигурността. 

